google/wiki40b huggingface dataset:
Ευάγγελος Σακελλάρης

Σταδιοδρομία

Γεννήθηκε στο  Μαυρίλο Φθιώτιδας και σπούδασε νομικά στην Θεσσαλονίκη. Από τα φοιτητικά του χρόνια ανέπτυξε αντιστασιακή δράση και υπέστη διάφορες διώξεις, καθώς ήταν στέλεχος του ΚΚΕ.
Εξελέγη βουλευτής με την ΕΔΑ στην εκλογική περιφέρεια Λάρισας στις εκλογές του 1961, του 1963 και του 1964. Μετά το 1968, έγινε μέλος του ΚΚΕ Εσωτερικού.
Απεβίωσε τον Σεπτέμβριο του 2014 σε ηλικία 95 ετών.
1106 Κυδωνία

Φυσικά χαρακτηριστικά

Τα φυσικά χαρακτηριστικά της Κυδωνίας είναι άγνωστα, εκτός από τον φασματικό τύπο της, που είναι S (λιθώδης).
Γενικές εκλογές του Παναμά (2009)

Προεδρικές και βουλευτικές εκλογές διενεργήθηκαν στον Παναμά στις 3 Μαΐου του 2009. Περίπου 2,2 εκατομμύρια ήταν οι εγγεγραμμένοι ψηφοφόροι. Την ίδια μέρα διεξήχθησαν βουλευτικές και δημοτικές εκλογές. Σύμφωνα με τους παρατηρητές, η συμμετοχή ήταν υψηλή. Επικρατέστερος για τη νίκη ήταν ο Ρικάρδο Μαρτινέλι από την Αντιπολίτευση, που ανήκει στη Συμμαχία για την Αλλαγή. Αντίπαλός του ήταν η Μπαλμπίνα Ερρέρα, η οποία πρόσκειται στο κυβερνών Δημοκρατικό Επαναστατικό Κόμμα.  To Εκλογικό Δικαστήριο ανακοίνωσε ότι ο νικητής των εκλογών ήταν ο Μαρτινέλι.
Σύμφωνα με τα πρώτα αποτελέσματα, ο επιχειρηματίας έλαβε το 60% των ψήφων έναντι 37% για την Ερρέρα Με καταμετρημένο το 43,68% των ψήφων, ο Μαρτινέλι ανακηρύχθηκε νικητής των εκλογών και ορκίστηκε στην προεδρία την 1η Ιουλίου του 2009.
Ελληνικός κώδικας Μπράιγ

Ιστορικό

Ο πρώτος κώδικας Μπράιγ αναπτύχθηκε για την γαλλική γλώσσα από τον Λουί Μπράιγ το 1824. Οι πρώτες προσπάθειες για μια ελληνική έκδοση του κώδικα Μπράιγ έγιναν το 1882 στην Κέρκυρα από τον ιατρό Αντώνιο Παλατιανό, ωστόσο, δεν στάθηκε δυνατό να καθιερωθεί κατά την εποχή του. 
Η επίσημη καθιέρωση ενός ελληνικού κώδικα Μπράιγ για την εκπαίδευση των Ελλήνων τυφλών ήρθε το 1948, όπου και ο ελληνικός κώδικας προσαρμόστηκε από τον αντίστοιχο γαλλικό από μια επιτροπή Ελλήνων και ξένων επιστημόνων στην Λειψία και κατόπιν εφαρμόστηκε για πρώτη φορά στην Ελλάδα στη Σχολή Τυφλών Καλλιθέας στην Αθήνα.

Αλφάβητο ελληνικού Μπράιγ

Τα γράμματα είναι όπως παρακάτω, με τα αριθμητικά ψηφία κάτω από κάθε γράμμα να συμβολίζουν την αντίστοιχη τοποθεσία της κάθε κουκκίδας και κάτω από τους αριθμούς οι κουκκίδες ως χαρακτήρες κειμένου. Οι κουκκίδες απαριθμούνται από την αριστερή στήλη προς τα κάτω και κατόπιν από τη δεξιά προς τα κάτω:

Κεφαλαία και τονισμένα γράμματα

Κάθε γράμμα γίνεται κεφαλαίο όταν προηγείται ο συνδυασμός της 4ης και 6ης κουκκίδας ,  έτσι ως παράδειγμα το πεζό α  γίνεται κεφαλαίο Α 
ακολούθως προ ενός τονισμένου γράμματος προηγείται ο συνδυασμός της 5ης κουκκίδας  , έτσι ώστε το άτονο α  γράφεται πλέον ως τονισμένο ά 
ενώ για ένα τονισμένο κεφαλαίο γράμμα όπως Α´ ο συνδυασμός θα είναι , όπου το κεφαλαίο σημείο παίρνει προτεραιότητα και κατόπιν ακολουθεί το σημείο του τόνου

Πολυτονικό Μπράιγ (διεθνές ελληνικό)

Στη διεθνή ελληνική γραφή Μπράιγ ισχύουν τα περισσότερα γράμματα του ελληνικού κώδικα και επιπλέον αναπαριστώνται και τα πολυτονικά σημεία.

Αριθμητική

Τα σημεία τα οποία αναπαριστούν τα ψηφία και τους τελεστές είναι τα ίδια με τα άλλα διεθνή αλφάβητα Μπράιγ.

Πρόθεμα

Πριν την εμφάνιση κάθε αριθμού προηγείται το πρόθεμα με των συνδυασμό κουκκίδων 3456, έτσι ως παράδειγμα ο αριθμός 1 γράφεται ως . 
Το πρόθεμα τοποθετείται πριν την εμφάνιση κάθε αριθμού και όχι κάθε ψηφίου του αριθμού, έτσι π.χ. για τον αριθμό 159 θα τοποθετηθεί μόνο μια φορά και όχι από μια φορά για κάθε ψηφίο του αριθμού αυτού.
Αλέξανδρος Δεσποτόπουλος (ιστορικός)

Βίος

Ο Αλέξανδρος Δεσποτόπουλος  γεννήθηκε στις 8 Φεβρουαρίου του 1913 στη Σμύρνη. Είχε άλλα δυο αδέλφια. Ήταν ο δίδυμος αδελφός του Κωνσταντίνου Δεσποτόπουλου. Στη γενέτειρά του πραγματοποίησε  τις εγκύκλιες σπουδές του (στο Κιουπεντζόγλειο Δημοτικό Σχολείο-παράρτημα της  Ευαγγελικής Σχολής  τις οποίες διέκοψε η Μικρασιατική καταστροφή, οπότε ήλθε με την οικογένειά του στην Ελλάδα και τις ολοκλήρωσε στο Α’ Γυμνάσιο Αθηνών.  Στη συνέχεια φοίτησε στη Νομική Σχολή Αθηνών (εισήχθηκε το 1928,  και στη Φιλοσοφική Σχολή Αθηνών (τμήμα Ιστορίας και Αρχαιολογίας). Στη διάρκεια του πολέμου 1940-1941 υπηρέτησε ως έφεδρος ανθυπολοχαγός  πεζικού  ενώ στη διάρκεια της Κατοχής, κι ενώ εργαζόταν παράλληλα  στην Εταιρεία Χημικών Προϊόντων και Λιπασμάτων του Πειραιά, συμμετείχε στην Εθνική Αντίσταση  στις 30 Απριλίου 1944 συνελήφθη από τα Τάγματα Ασφαλείας 
Τον Νοέμβριο του 1954 αναγορεύθηκε διδάκτωρ της Φιλοσοφικής Αθηνών με διατριβή ‘’Ο Κυβερνήτης Καποδίστριας και η Απελευθέρωσις της Ελλάδος’’. Το 1979 εκλέχτηκε τακτικός καθηγητής στην έδρα ‘’Πολιτικής Ιστορίας της Νεωτέρας Ελλάδος’’ στο Πάντειο Πανεπιστήμιο.
Πέθανε στην Αθήνα  στις 5 Αυγούστου του 2004
Αλέξανδρος Κάρολος του Άνχαλτ-Μπέρνμπουρκ

Βιογραφία

Ήταν ο μόνος γιος του Αλεξίου-Φρειδερίκου-Χριστιανού δούκα του Άνχαλτ-Μπέρνμπουρκ και της Μαρίας-Φρειδερίκης, κόρης του Γουλιέλμου Α΄ εκλέκτορα της Έσσης.
Το 1863 απεβίωσε στο Χόυμ του Άνχαλτ σε ηλικία 58 ετών, άτεκνος. Ήταν ο τελευταίος του κλάδου του και τον διαδέχθηκε ο 7ος εξάδελφός του Λεοπόλδος Δ΄ δούκας του Άνχαλτ, του πρεσβύτερου κλάδου Άνχαλτ-Ντεσάου.

Οικογένεια

Νυμφεύτηκε το 1834 τη Φρειδερίκη, κόρη του Φρειδερίκου-Γουλιέλμου δούκα του Σ.Χ.Σ.Γκλύκσμπουρκ· δεν απέκτησαν απογόνους.
Γουλιέλμος Λουδοβίκος της Βυρτεμβέργης

Βιογραφία

Ήταν ο δευτερότοκος γιος του Έμπερχαρτ Γ΄ δούκα της Βυρτεμβέργης και της Άννας-Αικατερίνης των Ζαλμ, κόρης του Ιωάννη-Καζιμίρ βιλντ- & ρινεγκράβου του Κύρμπουρκ.
Το 1677 απεβίωσε στο κάστρο Χίρσαου σε ηλικία 30 ετών και τον διαδέθηκε ο μόνος γιος του Έμπερχαρτ-Λουδοβίκος.
Βάρτισλαβ Ε΄ της Πομερανίας-Νόιστεττιν

Βιογραφία

Ήταν ο τρίτος γιος τού Βάρτισλαβ Δ΄ δούκα της Πομερανίας-Βόλγκαστ και της Ελισάβετ, κόρης τού Ούλριχ Α΄ κόμη τού Λίνντοβ-Ρουππίν. Ήταν υστερότοκος: ο πατέρας του απεβίωσε την 1η Αυγούστου 1326 και ο Βάρτισλαβ Ε΄ γεννήθηκε περίπου τέσσερις μήνες μετά.
Τον Βάρτισλαβ Δ΄ διαδέχθηκαν το 1326 οι δύο μεγαλύτεροι γιοί του υπό επιτροπεία. Ο Βάρτισλαβ Ε΄ αναφέρεται για πρώτη φορά σε ένα έγγραφο τού 1338. Από το 1341 οι τρεις αδελφοί διοικούσαν μόνοι τους από κοινού, αλλά ο Βάρτσλαβ Ε΄ έμεινε στη σκιά. Το 1365 απεβίωσε ο δευτερότοκος Μπάρνιμ Δ΄ και τον διαδέχθηκαν οι δύο γιοί του. Ο Βάρτισλαβ Ε΄ διαφώνησε με τον πρωτότοκο Μπόγκισαβ Ε΄ και οι δύο ανιψιοί υποστήριξαν τον πρώτο. Η διαφωνία εξελίχθηκε σε εμφύλιο πόλεμο, όπου παρενέβη ο Κάρολος Δ΄ της Γερμανίας: όρισε επιτροπή διαιτησίας και το 1369 οι δούκες συμφώνησαν να διαιρέσουν το Βόλγκαστ: ο Μπόγκισλαβ Ε΄ έλαβε το Στολπ, οι ανιψιοί το κυρίως Βόλγκαστ και ο Βάρτισλαβ Ε΄ το Νόιστεττιν. Το 1372 έγινε τελική διαίρεση. Απεβίωσε το 1390 και τάφηκε στην Πουντάγκλα.
Ο ιστορικός Μάρτιν Βέρμανν (1861-1937) αναφέρει, πως ήταν άγαμος και αντίθετες αναφορές είναι εσφαλμένες.
Μορίς Ουτριλό

Βιογραφία

Ο Ουτριλό ήταν ο γιος της εξίσου ζωγράφου, Σουζάν Βαλαντόν, που ήταν τότε μοντέλο ενός δεκαοχτάχρονου καλλιτέχνη. Ποτέ δεν αποκαλύφθηκε ποιος ήταν ο πατέρας του παιδιού της. Η κερδοσκοπία είναι ότι ήταν απόγονος από έναν σύνδεσμο με έναν εξίσου νέο ερασιτέχνη ζωγράφο με την επωνυμία Μπόισι ή με τον καθιερωμένο ζωγράφο Πιέρε-Κεκιλέ Πουβίς ντε Τσαβάνες ή ακόμα και με τον Πιερ Ωγκύστ Ρενουάρ. Το 1891, ένας Ισπανός καλλιτέχνης, Miguel Utrillo y Molins, υπέγραψε ένα νομικό έγγραφο που αναγνωρίζει την πατρότητα, αν και παραμένει το ερώτημα αν ήταν στην πραγματικότητα ο πατέρας του παιδιού.
Ο Ουτριλό όταν ενηλικιώθηκε έδειξε μια ανησυχητική τάση προς τον αλκοολισμό. Όταν μια ψυχική ασθένεια κατέλαβε τον 21χρονο Ουτριλό το 1904, η μητέρα του τον ενθάρρυνε να αναλάβει τη ζωγραφική. Σύντομα έδειξε πραγματικό καλλιτεχνικό ταλέντο. Χωρίς εκπαίδευση πέρα από αυτά που του δίδαξε η μητέρα του, ζωγράφιζε και ζωγράφιζε αυτά που έβλεπε στη Μονμάρτρη. Μετά το 1910 τα έργα του προσέλκυσαν κριτική προσοχή, και μέχρι το 1920 ήταν διεθνώς αναγνωρισμένα. Το 1928, η γαλλική κυβέρνηση του απένειμε τον Σταυρό της Λεγεώνας του Ονείρου. Καθ 'όλη τη διάρκεια της ζωής του, όμως, επανειλημμένα εθεάθη σε πνευματικά άσυλα.
Σήμερα, οι τουρίστες στην περιοχή οπού γεννήθηκε θα βρουν πολλούς από τους πίνακές του σε ταχυδρομικές κάρτες, ένα από τα οποία είναι η πολύ δημοφιλής του 1936 ζωγραφική με τίτλο "Montmartre Street Corner" ή "Lapin Agile".
Στη μεση ηλικία ο Ουτριλό έγινε έντονα θρησκευόμενος και το 1935, σε ηλικία πενήντα δύο ετών, παντρεύτηκε τη Λούσι Βαλόρε και μετακόμισε στο Λε Βεσινέτ, λίγο έξω από το Παρίσι. Από τότε, ένιωθε ανίκανος να δουλεύει στην υπαίθρια ατμόσφαιρα και άρχισε να ζωγραφίζει τοπία που έβλεπε από τα παράθυρα, από κάρτες και από τη μνήμη του.
Αν και η ζωή του βασανίστηκε από τον αλκοολισμό, έζησε μέχρι τα 70 του. Ο Μορίς Ουτριλό πέθανε από μια πνευμονική νόσο και θάφτηκε στο "Cimetière Saint-Vincent" στη Μονμάρτρη.

Εκθέσεις και πωλήσεις το 2010

Το 2010 διοργανώθηκαν πολλές αναδρομικές εκθέσεις στο Μουσείο Τέχνης του Πανεπιστημίου Oglethorpe και στη Μονμάρτρη, που κατέληξαν σε δημοπρασία 30 έργων του Ουτριλό στις 30 Νοεμβρίου 2010.
Δημήτριος Γερανιώτης

Βιογραφία

Σπούδασε αρχικά ζωγραφική στη Σχολή Καλών Τεχνών της Αθήνας με δασκάλους τον Νικηφόρο Λύτρα, τον Σπυρίδωνα Προσαλέντη και τον Κωνσταντίνο Βολανάκη. Μετά την αποφοίτησή από τη Σχολή της Αθήνας συνέχισε τις σπουδές του στην Ακαδημία του Μονάχου κοντά στον Νικόλαο Γύζη, τον Γεώργιο Ιακωβίδη και τον Φραντς φον Στουκ (Franz von Stuck). Όταν επέστρεψε στην Ελλάδα προσλήφθηκε καθηγητής της προσωπογραφίας στην Καλλιτεχνική Σχολή Κυριών και Δεσποινίδων της Εταιρείας Φιλοτέχνων. Το 1903 διορίστηκε καθηγητής της αγαλματογραφίας στη Ανωτάτη Σχολή Καλών Τεχνών και το 1904 διαδέχθηκε τον Βολονάκη στην έδρα της σκιαγραφίας, στην οποία παρέμεινε ως το 1936. Μεταξύ των μαθητών του συγκαταλέγονται ο Μιχάλης Τόμπρος, ο Γιάννης Μόραλης, ο Σπύρος Παπαλουκάς κλπ.
Ο Γερανιώτης ασχολήθηκε κυρίως με την προσωπογραφία και την τοπιογραφία. Στα πορτρέτα του απεικόνισε κυρίως μέλη της αθηναϊκής αριστοκρατίας. Εργάστηκε επίσης για την ελληνική βασιλική οικογένεια. Τα πορτρέτα του Γερανιώτη χαρακτηρίζονται από την αυστηρή προσήλωση στις αρχές του ακαδημαϊσμού, που επέβαλε η «Σχολή του Μονάχου». Αν και ο καλλιτέχνης επικρίθηκε για τη συμβατικότητά του και την επιμονή του σε συντηρητικά πρότυπα, εντούτοις οι τοπιογραφίες του δείχνουν μία τάση προς τον ιμπρεσιονισμό.
2300 Στέμπινς

Φυσικά χαρακτηριστικά

Τα φυσικά χαρακτηριστικά του Στέμπινς είναι άγνωστα.
Τσίπιανα Ηλείας

Ιστορία

Η περιοχή των Τσιπιάνων είναι συνδεδεμένη με την ελληνική μυθολογία, στα πολλά σπήλαια της περιοχής ζούσαν οι κένταυροι της γειτονικής Φολόης, και στα βουνά της ευρύτερης περιοχής κυνήγησε και σκότωσε ο Ηρακλής τον Ερυμάνθιο κάπρο. Στον λόφο Λιθαράκι, ενάμιση χιλιόμετρο από το χωριό, έχουν βρεθεί λείψανα προϊστορικού οικισμού και στην θέση "Παλαιοχώρι" λείψανα αρχαίων κτιρίων και δύο νεκροπόλεις.
Κατά την Φραγκοκρατία στα όρια των Τσιπιάνων και του Κακοταρίου βρισκόταν η, αγνώστου ονόματος, μεσαιωνική πόλη και κάστρο. Κατά την ενετική απογραφή Γκριμάνι το 1700 τα Τσίπιανα αναφέρονται σαν Ciepiena με 5 οικογένειες και 16 κατοίκους, διοικητικά ανήκε στο Τερριτόριο Γαστούνης.
Επί Τουρκοκρατίας το χωριό πλήρωνε φόρους στους Οθωμανούς του Λάλα και του Κακοταρίου και διοικητικά ανήκε στον Καζά της Γαστούνης.
Στην επανάσταση του 1821 από τα Τσίπιανα ήταν οι οπλαρχηγοί Γεώργιος Ρ. Ροδόπουλος, Χρυσανθάκης Κουρμπάκης και ο Θεόδωρος Ντίνος, όπου με δικά τους στρατιωτικά σώματα πήραν μέρος σε πολλές μάχες. Επίσης οι Παναγής Μπελογιάννης που δρούσε σαν κλέφτης προεπαναστατικά.
Κατά την διάρκεια της κατοχής στα Τσίπιανα είχε τη βάση του ο αντάρτικος στρατός του Πάνου Πετρόπουλου ή καπετάν Καραλής που δρούσε κατά των Γερμανικών μονάδων κατοχής. Αργότερα τα Τσίπιανα έκανε βάση του ο  Ηλίας Κονδύλης με το αντάρτικο σώμα του, στην περιοχή δρούσαν και οι Δήμος Μπαρής με τον Μήτσο Πετρόπουλο.
Το 1971 το χωριό συνδέθηκε οδικά με την Εθνική Οδό «111».

Διοικητική ιστορία

Στο σύγχρονο Ελληνικό κράτος τα Τσίπιανα το 1835 αποτέλεσαν οικισμό του νεοσύστατου δήμου Λάμπειας της επαρχίας Διποταμίας έως το 1912 που δημιουργήθηκε η Κοινότητα Τσιπιάνων. Το 1997 καταργείται η κοινότητα και προσαρτάται στον δήμο Λασιώνος έως το 2010 που προσαρτάται στον δήμο αρχαίας Ολυμπίας.

Προσωπικότητες

Από τα Τσίπιανα κατάγεται ο Νίκος Μπελογιάννης, εκεί είχε γεννηθεί ο πατέρας του Γιώργος ενώ το σπίτι της οικογένειας διασώζεται ακόμα και σήμερα ανακαινισμένο . Επίσης ο συγγραφέας Νίκος Δ. Κορμπάκης, ο πολιτικός Κωνσταντίνος Παπαναγιώτου, ο Παναγιώτης Μπελλογιάνης ή Peter Bell -πρώην πρόεδρος των ΑΧΕΠΑΝΣ, ο λαϊκός τραγουδιστής Γιώργος Βελισσάρης κ.ά.
RGB

Το πρότυπο χρώματος RGB είναι ένα προσθετικό πρότυπο στο οποίο τα χρώματα κόκκινο, πράσινο και μπλε (χρώματα που χρησιμοποιούνται συχνά σε προσθετικά χρωματικά πρότυπα) συνδυάζονται με διάφορους τρόπους για να αναπαραχθούν άλλα χρώματα. 
Το όνομα του προτύπου και η σύντμηση RGB προέρχονται από τα τρία βασικά χρώματα, το κόκκινο (Red), πράσινο (Green), και το μπλε (Blue). Αυτά τα τρία χρώματα δεν πρέπει να συγχέονται με τα τρία ανακλαστικά χρώματα κόκκινο, μπλε, και κίτρινο, τα οποία αναφέρονται στον χώρο των τεχνών ως βασικά χρώματα.

Προσθετικά βασικά χρώματα

Η επιλογή των βασικών χρωμάτων προήλθε πιθανώς από την ανθρώπινη βιολογία επειδή είναι ερεθίσματα τα οποία διεγείρουν συγκεκριμένους δέκτες του ανθρώπινου αμφιβληστροειδούς. Το ανθρώπινο μάτι έχει 3 τέτοιους δέκτες (κωνία), και ο κάθε ένας είναι ευαίσθητος σε συγκεκριμένη περιοχή μήκους κύματος, αλλά είναι γενικά πιο ευαίσθητα στο πράσινο φως.
Για να παραχθούν καλύτερες σειρές χρώματος για τα είδη εκτός από τους ανθρώπους, θα έπρεπε να χρησιμοποιηθούν άλλα αρχικά χρώματα. Για τα είδη με τέσσερις διαφορετικούς δέκτες χρώματος, όπως πολλά πουλιά, κάποιος θα χρησιμοποιούσε τέσσερα αρχικά χρώματα. Για τα είδη με ακριβώς δύο είδη δεκτών, όπως τα περισσότερα θηλαστικά, κάποιο θα χρησιμοποιούσε δύο αρχικά χρώματα.
Αλλά ακόμη και για τους ανθρώπους, η χρήση των τριών βασικών χρωμάτων δεν είναι πάντα η αποδοτικότερη.

RGB και συσκευές απεικόνισης

Μια κοινή εφαρμογή του προτύπου χρώματος RGB είναι οι οθόνες καθοδικού σωλήνα, υγρών κρυστάλλων ή πλάσματος. 
Κάθε εικονοκύτταρο στην οθόνη μπορεί να αντιπροσωπευθεί ως τιμές έντασης για το κόκκινο, πράσινο και μπλε.

Μη γραμμικότητα χρωματικής έντασης

Λόγω της διόρθωσης γάμμα η ένταση του παραγόμενου χρώματος στις συσκευές απεικόνισης (π.χ. οθόνη) δεν είναι πάντα άμεσα ανάλογη προς τις τιμές R, G, B. Δηλαδή ακόμα κι αν μια τιμή 0,5 είναι πολύ κοντά στα μισά του δρόμου μεταξύ 0 και 1 (πλήρης ένταση), ουσιαστικά η παραγόμενη ένταση όταν το σήμα εισόδου είναι (0,5 0,5 0,5) πλησιάζει περισσότερο το 22% της πλήρους έντασης με σήμα εισόδου (1,0 1,0 1,0), υποθέτοντας τυπική οθόνη με συντελεστή γάμμα 2,2.

Επαγγελματική ρύθμιση χρώματος

Η κατάλληλη αναπαραγωγή των χρωμάτων στα επαγγελματικά περιβάλλοντα απαιτεί την εκτενή ρύθμιση χρώματος όλων των συσκευών που χρησιμοποιούνται στη διαδικασία παραγωγής. 
Αυτό οδηγεί σε διάφορες (διαφανείς προς το τελικό αποτέλεσμα) μετατροπές μεταξύ χρωματικών προτύπων, προκειμένου να εξασφαλιστεί συνέπεια χρώματος σε όλη τη διαδικασία. 
Μαζί με τη δημιουργική επεξεργασία, τέτοιες επεμβάσεις στις ψηφιακές εικόνες βλάπτουν εγγενώς την εικόνα, μειώνοντας τη μέγιστη γκάμα χρωμάτων. Επομένως όσο μεγαλύτερο είναι το χρωματικό βάθος της αρχικής εικόνας, τόσο μικρότερη απόκλιση από τον αρχικό χρωματικό χώρο θα έχει η τελική εικόνα. 
Γι’ αυτό οι επαγγελματικές συσκευές (π.χ. scanners) και τα εργαλεία λογισμικού (π.χ. Photoshop) μετατρέπουν σε 48 bit τις εικόνες (16 bit ανά χρωματικό κανάλι) προκειμένου να αυξηθεί η πυκνότητα της γκάμας.
Ελληνικός Στρατός (οργάνωση)

Ο Ελληνικός Στρατός (Ε.Σ.) ήταν μια αντάρτικη οργάνωση που έδρασε το 1943 στην Πελοπόννησο.
Την άνοιξη του 1943 συγκροτήθηκαν μικρές ανταρτοομάδες του «Ελληνικού Στρατού», μιας οργάνωσης κατά πλειονότητα βασιλοφρόνων αξιωματικών, που αρχικά διακήρυξε την πολιτική της ανεξαρτησία, αλλά μετά την ανάπτυξη σχέσεων με αθηναϊκά και κυρίως τοπικά φιλοβασικά δίκτυα και κάποιες συμπλοκές με τον ιταλικό στρατό, απέκτησε τον Ιούλιο αντιεαμικό προσανατολισμό. Τον Αύγουστο ο Ε.Σ. ενεπλάκη σε σύγκρουση με τον ΕΛΑΣ και τα επιφανέστερα στελέχη του, Διονύσιος Παπαδόγγονας και Τηλέμαχος Βρεττάκος, επιδίωξαν τη συνεργασία με τον ιταλικό και το γερμανικό στρατο. Η καθυστέρηση της ενίσχυσής τους, όμως, είχε ως αποτέλεσμα την οριστική ήττα από τον ΕΛΑΣ και τη βίαιη διάλυση του Ε.Σ. τον Οκτώβριο, καθιστώντας έτσι το ΕΑΜ μοναδική αντιστασιακή πολιτική δύναμη στην Πελοπόννησο. Μετά τη διάλυση του Ε.Σ. τα μέλη του εντάχθηκαν στο ΕΑΜ, ιδιώτευσαν ή συμμετείχαν στα δωσιλογικά Τάγματα Ασφαλείας.
Robomarkets

Εποπτεία

Ο ευρωπαϊκός χρηματιστής Roboforex (CY) Ltd ιδρύθηκε το 2012.
2013 - λαμβάνει άδεια από τη CySEC και ξεκινά τις εργασίες της με πελάτες.
2016 - γίνεται επίσημος χορηγός της ποδοσφαιρικής ομάδας της Αστυνομίας Λεμεσού και συνεχίζει μέχρι και σήμερα.
2017 - αναδημιουργεί την εταιρική ταυτότητά της και αλλάζει την επωνυμία της σε RoboMarkets Ltd. Την ίδια χρονιά, ανοίγει περιφερειακό γραφείο στη Γερμανία. Επιπλέον, γίνεται επίσημος χορηγός του πληρώματος Starikovich-Heskes στο ράλυ Ντακάρ 2017.
2018 - γίνεται επίσημος χορηγός του Λευκορώσου Andrei Kulebin, πυγμάχου Muay Thai και παγκόσμιου πρωταθλητή στο kickboxing, καθώς και της λιθουανικής ομάδας καλαθοσφαίρισης Zalgiris (Kaunas) για τη σεζόν 2018-2019. Την ίδια χρονιά, ανοίγει γραφείο αντιπροσωπίας στην Πράγα της Τσεχίας, το οποίο βρίσκεται στο Κτίριο που Χορεύει, στο Rašínovo nábřeží (ανάχωμα Rašín).
2019 - γίνεται επίσημος χορηγός των αγωνιστικών ομάδων Autolife και BMW M Motorsport. Παράλληλα, η εταιρεία ξεκινά την υποστήριξη της κυπριακής ομάδας πετοφαίρισης TRB-Danoi ΑΕΛ (AEΛ Λεμεσού), η οποία ονομάζεται πλέον RoboMarkets AEΛ.

Εποπτικό πλαίσιο

Η RoboMarkets Ltd είναι κάτοχος της αδείας No. 191/13 από την Επιτροπή Κεφαλαιαγοράς Κύπρου (CySEC) και είναι εγγεγραμμένη ως εταιρεία επενδύσεων σε 29 ευρωπαϊκές χώρες. Η εταιρεία είναι μέλος του Ταμείου Αποζημίωσης Επενδυτών (ICF) Κύπρου, το οποίο καταβάλλει στους πελάτες των εταιρειών που είναι εγγεγραμμένες στη CySEC αποζημίωση σε περίπτωση που οι εταιρείες δεν είναι σε θέση να τους πληρώσουν οι ίδιες.
Πρωτάθλημα ποδοσφαίρου Γκάνας

Ιστορία

Το πρωτάθλημα δημιουργήθηκε το 1956, ενώ η πρώτη αγωνιστική περίοδος είχε ανεπίσημο χαρακτήρα.
Νένα Νικολαΐδου

Καριέρα

Από μικρή ασχολήθηκε με τον αθλητισμό, ξεκινώντας με διακρίσεις σε αθλήματα του στίβου. Παράλληλα όμως ξεκίνησαν και οι επιτυχίες με την πορτοκαλί μπάλα, κατακτώντας από τα χρόνια του δημοτικού πολλές διακρίσεις. Έτσι, στις 13 Νοεμβρίου του 1992 εκδόθηκε το πρώτο της δελτίο, στον ΑΟΚ Γουμένισσας. Αμέσως κλήθηκε στα κλιμάκια της Εθνικής και επιλέχθηκε να συμμετάσχει στις υποχρεώσεις των αντιπροσωπευτικών συγκροτημάτων στην κατηγορία των Κορασίδων αλλά και των Νεανίδων. Στην ηλικία των 16 χρόνων ξεκίνησε προπονήσεις και με την Εθνική Γυναικών, με την οποία έκανε ντεμπούτο σε αγώνα στα 18.
Ως αρχηγός του ΑΟΚ Γουμένισσας πανηγύρισε το 1996 την άνοδο στη Β’ Εθνική κατηγορία, κερδίζοντας τα μπαράζ που διεξήχθησαν στα Μουδανιά. Το 1997 κατάκτησε με το 2ο Λύκειο Κάτω Τούμπας τη δεύτερη θέση στο Παγκόσμιο Σχολικό Πρωτάθλημα που διεξήχθη στην Τσεχία ενώ το καλοκαίρι του ίδιου χρόνου έκανε το μεγάλο βήμα της καριέρας της. Παναθηναϊκός και Σπόρτιγκ ήταν οι δυο μεγάλοι διεκδικητές της Νικολαΐδου, με την παίκτρια να καταλήγει στους «πράσινους» όπου και αγωνίστηκε μέχρι και το 2010, όντας μάλιστα αρχηγός από το 2004. Στην παρθενική της χρονιά στο «τριφύλλι», ο Παναθηναϊκός κατέκτησε το πρώτο πρωτάθλημα της ιστορίας του, το 1998, ενώ ακολούθησαν το νταμπλ του 2000 και το πρωτάθλημα του 2005, με την ίδια να είναι παρούσα σε όλους τους τίτλους στην ιστορία του τμήματος. Από το καλοκαίρι του 2010, μετά από 13 χρόνια προσφοράς(με περισσότερους από 2.600 πόντους και 350 αγώνες), η ιστορική Αρχηγός του Παναθηναϊκού εκδιώχθηκε από το "τριφύλλι". Πλέον κοσμεί το Ελληνικό μπάσκετ αγωνιζόμενη στην ομάδα της Φ.Ε.Α. Ν.Φ/Ν.Χ., την τρίτη της καριέρας της και την πρώτη χωρίς πράσινη φανέλα.

Εθνική Ομάδα

Με την Εθνική ομάδα των γυναικών έχει συμμετάσχει σε τρία Ευρωμπάσκετ (2001, 2003, 2007) και στους Μεσογειακούς Αγώνες του 2005 στην Αλμέρια όπου και κατέκτησε την τέταρτη θέση. Έχοντας διακρίσεις με όλα τα κλιμάκια των Εθνικών ομάδων, μετράει συνολικά 118 συμμετοχές και 675 πόντους με τα "γαλανόλευκα".
Λ-Εγουέλ Ντιβιζιόνι Μαλτία

Σύστημα διεξαγωγής

Στο πρωτάθλημα λαμβάνουν μέρος 12 ομάδες. Κάθε ομάδα αναμετριέται με όλες τις υπόλοιπες από δύο φορές, μία εκτός και μία εντός έδρας. Μετά την ολοκλήρωση της 22ης αγωνιστικής οι πρώτες δύο ομάδες προβιβάζονται στην Πρέμιερ Λιγκ Μάλτι και οι τρεις τελευταίες υποβιβάζονται στην Ιτ-Τιένι Ντιβιζιόνι Μαλτία. Η 3η ομάδα δίνει αγώνα πλέι-οφ με την 10η ομάδα της Πρέμιερ Λιγκ Μάλτι για συμμετοχή στην ανώτατη κατηγορία της επόμενης περιόδου.
Τσάι Ινγκ Γουέν

Πολιτική σταδιοδρομία

Σπούδασε νομικά και υπηρέτησε ως υπουργός στην κυβέρνηση του Τσεν Σουί Μπιάν το 2000.
Η Τσαν εξελέγη πρόεδρος με ποσοστό 56%.
Οι εκλογές του 2016 οδήγησαν στη νίκη του Δημοκρατικού Προοδευτικού Κόμματος, το οποίο είναι σκεπτικιστικό απέναντι στο Πεκίνο.
Νατάλια Βοντιανόβα

Πρώιμα χρόνια

Γεννήθηκε στις 28 Φεβρουαρίου 1982 στο Νίζνι Νόβγκοροντ (πρώην Γκόρκι) της Ρωσίας και μεγάλωσε σε μια φτωχική συνοικία της πόλης (Αβτοζαβόντ) με τη μητέρα της, Λαρίσα και τις δύο ετεροθαλείς αδελφές της, Κριστίνα και Οξάνα (η τελευταία πάσχει από αυτισμό και εγκεφαλική παράλυση). Ως έφηβη, βοηθούσε τη μητέρα της να πουλάει φρούτα στο δρόμο. Ο πατέρας της Βοντιάνοβα, εγκατέλειψε την οικογένεια όταν εκείνη ήταν ακόμη μωρό.

Προσωπική ζωή

Στις αρχές του 2001 ξεκίνησε τη σχέση της με τον Βρετανό επιχειρηματία Τζάστιν Πόρτμαν, με τον οποίο παντρεύτηκε την ίδια χρονιά. Μαζί απέκτησαν τρία παιδιά: Τον Λούκας Αλεξάντερ (γενν. 22 Δεκεμβρίου 2001), την Νέβα (γενν. 24 Μαρτίου 2006) και τον Βίκτορ (γενν. 13 Σεπτεμβρίου 2007). Το ζευγάρι ανακοίνωσε το χωρισμό του τον Ιούνιο του 2011.
Μετά το χωρισμό της, ξεκίνησε τη σχέση της με τον Γάλλο επιχειρηματία Αντουά Αρνόλτ και έχουν αποκτήσει δύο γιους: Τον Μαξίμ (γενν. 2 Μαϊου 2014) και τον Ρόμαν (γενν. 4 Ιουνίου 2016).

Μόντελινγκ

Η Νατάλια ξεκίνησε την καριέρα της στο μόντελινγκ σε ηλικία των 15 ετών και μετακόμισε στο Παρίσι σε ηλικία 17 ετών για να συνεχίσει την καριέρα της. Έχει εκπροσωπήσει πολλές εταιρείες, έχει εμφανιστεί σε πολλά εξώφυλλα περιοδικών κάνοντας την πολύ γνωστή στο εξωτερικό και ισάξια με τα μοντέλα Λίντα Εβαντζελίστα, Λίγια Κεμπεντέ και Ζιζέλ Μπούντχεν.

Υποκριτική

Το 2001 η Βοντιανόβα έκανε το ντεμπούτο της στον κινηματογράφο στην ταινία CQ με τον Τζέρεμι Ντέιβις, την Άντζελα Λίντβαλ και τον Μπίλι Ζέϊν. Το 2011 έπαιξε πρωταγωνιστικό ρόλο στην ταινία Belle du seigneur με τον Τζόναθαν Ρις-Μάγιερς.

Eurovision 2009

Τους ημιτελικούς της Eurovision παρουσίαζε η Νατάλια Βοντιανόβα και ο Αντρέι Μαλάχοφ, τον τελικό ο Ιβάν Ούργκαντ και η Αλσού. Να σημειώσουμε ότι νικητής ήταν ο Αλεξάντερ Ρίμπακ με 387 ψήφους (τις περισσότερες στην ιστορία της Eurovision).
Ιβάν Μίλκοβιτς

Καριέρα

Ο Ιβάν Μίλκοβιτς γεννήθηκε στη Νις και έκανε τα πρώτα του βήματα από την τοπική Νις, ομάδα της Σερβίας. Το 1997 υπέγραψε το πρώτο του επαγγελματικό συμβόλαιο με την Παρτιζάν Βελιγραδίου, στην οποία παρέμεινε για τρία χρόνια.
Το 2000 ταξίδεψε στην Ιταλία για λογαριασμό της Μάρτσε Μασεράτα. Στη Μασεράτα παρέμεινε για 7 χρόνια κατακτώντας το Πρωτάθλημα Ιταλίας του 2006.
Την περίοδο 2007-08 αγωνίστηκε με την επίσης ιταλική Ρόμα Βόλλευ.
Το καλοκαίρι του 2008 ταξίδεψε στην Ελλάδα για λογαριασμό του Ολυμπιακού Πειραιώς. Στην ομάδα του Πειραιά παρέμεινε για δύο χρόνια κατακτώντας δύο Πρωταθλήματα Ελλάδας (2009, 2010) και ένα Κύπελλο Ελλάδας (2009).
Το 2010 μετεγγράφη στην τουρκική Φενέρμπαχτσε.

Διεθνείς συμμετοχές

Ο Ιβάν Μίλκοβιτς έχει πραγματοποιήσει αρκετές συμμετοχές με την εθνική ομάδα πετοσφαίρισης της Σερβίας.
Μεταξύ άλλων, έχει συμμετάσχει σε ολυμπιακούς αγώνες (2000), σε παγκόσμια πρωταθλήματα (2002, 2003, 2004, 2005, 2008, 2009) και σε ευρωπαϊκά πρωταθλήματα (1999, 2001, 2005, 2007, 2011).

Διακρίσεις

Παίκτης με σημαντικές διεθνείς διακρίσεις τιμήθηκε ως ο «Καλύτερος Πετοσφαιριστής στην Ιστορία» από το volleyball-movies.net.